องค์การขนส่งมวลชนกรุงเทพ จัดแผนการเดินรถรองรับการเดินทางของประชาชนช่วงเทศกาลปีใหม่ 2563
องค์การขนส่งมวลชนกรุงเทพ จัดแผนการเดินรถรองรับการเดินทางของประชาชนช่วงเทศกาลปีใหม่ 2563นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ หรือ ขสมก. เปิดเผยว่า เพื่ออำนวยความสะดวก ปลอดภัยและสร้างความมั่นใจในการเดินทางให้กับประชาชนผู้ใช้บริการ ช่วงวันหยุดต่อเนื่องเทศกาลปีใหม่ 2563 ขสมก.จัดแผนการเดินรถให้บริการประชาชนโดย จัดเดินรถในเส้นทางปกติ จำนวน 129 เส้นทาง โดยจัดรถให้บริการ เฉลี่ยวันละ 2,945 คัน และจัดรถโดยสารให้บริการตลอดคืน เฉลี่ยวันละ 77 คัน ระหว่างวันที่ 26 ธันวาคม 2562  - 5 มกราคม 2563 พร้อมจัดรถเฉพาะกิจ Shuttle Bus จำนวน 2 เส้นทาง ประกอบด้วยเส้นทางที่ 1 อู่หมอชิต 2 - สถานีรถไฟฟ้า BTS จตุจักร วันละ 5 คัน และ เส้นทางที่ 2 อู่หมอชิต 2 - อนุสาวรีย์ชัยสมรภูมิ วันละ 3 คัน ให้บริการเฉพาะวันที่ 27 ธันวาคมนี้ ตั้งแต่เวลา 16.00 - 21.00 น. และวันที่ 2 มกราคม 2563 ตั้งแต่เวลา 05.00 น.- 09.00 น.นอกจากนี้ ยังได้จัดเดินรถ AIRPORT BUS  เชื่อมต่อท่าอากาศยานกรุงเทพ จำนวน 5 เส้นทาง สาย A1 ท่าอากาศยานดอนเมือง - สถานีรถไฟฟ้า BTS จตุจักร เฉลี่ยวันละ 21 คัน  สาย A2 ท่าอากาศยานดอนเมือง - อนุสาวรีย์ชัยสมรภูมิ เฉลี่ยวันละ 15 คัน  สาย A3 ท่าอากาศยานดอนเมือง - สวนลุมพินี เฉลี่ยวันละ 10 คัน  สาย A4 ท่าอากาศยานดอนเมือง - สนามหลวง เฉลี่ยวันละ 10 คัน และสาย S1 ท่าอากาศยานสุวรรณภูมิ - สนามหลวง เฉลี่ยวันละ 8 คันจัดเดินรถเชื่อมต่อสถานีขนส่งกรุงเทพ  จำนวน  4 สถานี รวม   36 เส้นทาง สำหรับการเดินรถในช่วงส่งท้ายปีเก่าต้อนรับปีใหม่  2563 ในกรุงเทพมหานคร ช่วงคืนวันที่ 31 ธันวาคมนี้ ได้เพิ่มความถี่ในการปล่อยรถและขยายเวลาการเดินรถ ถึงเวลา 02.00 น. ของวันที่ 1 มกราคม 2563 ในเส้นทางที่ผ่านมณฑลพิธีท้องสนามหลวง เพื่อรองรับประชาชนเดินทางเข้าร่วมกิจกรรม “สวดมนต์ข้ามปี ถวายเป็นพระราชกุศลเสริมสิริมงคลทั่วไทย พ.ศ.2563” และเส้นทางที่ผ่านสถานที่จัดงาน Count Down อาทิ ศูนย์การค้าเซ็นทรัลเวิลด์ ไอคอนสยาม เมกาบางนา และเอเชียทีค เป็นต้น และยังจัดเดินรถโดยสารปรับอากาศให้บริการรับ – ส่งประชาชน ที่สนใจเข้าร่วมกิจกรรม “ไหว้พระ 10 วัด สืบสิริสวัสดิ์ 10 รัชกาล” ณ วัดสำคัญที่มีความเกี่ยวเนื่องกับพระมหากษัตริย์แห่งราชวงศ์จักรี ตั้งแต่วันที่ 28 ธันวาคม 2562 ถึงวันที่ 1 มกราคม 2563 เวลา 08.30 น.– 16.30 น.โดยไม่คิดค่าบริการ ประชาชนสามารถขึ้นรถได้ ณ วัดที่เข้าร่วมกิจกรรม ได้แก่ วัดพระเชตุพนวิมลมังคลาราม วัดอรุณราชวราราม วัดราชโอรสาราม วัดราชประดิษฐสถิตมหาสีมาราม วัดเบญจมบพิตรดุสิตวนาราม วัดบวรนิเวศวิหาร วัดราชบพิธสถิตมหาสีมาราม วัดสุทัศนเทพวราราม วัดพระราม 9 กาญจนาภิเษก และวัดวชิรธรรมสาธิต